**कोभिड-१९ महामारी**

[[कोभिड-१९]]([Link](https://ne.wikipedia.org/wiki/%E0%A4%95%E0%A5%8B%E0%A4%B0%E0%A5%8B%E0%A4%A8%E0%A4%BE%E0%A4%AD%E0%A4%BE%E0%A4%87%E0%A4%B0%E0%A4%B8_%E0%A4%B0%E0%A5%8B%E0%A4%97_%E0%A5%A8%E0%A5%A6%E0%A5%A7%E0%A5%AF)) महामारी विश्वव्यापी कोरोनाभाइरस रोगको महामारी हो, जुन सिभर एक्युट रेस्पिरेटरी सिन्ड्रोम कोरोनाभाइरस-२ (सार्स-कोभ२) को कारणले गर्दा हुन्छ। यो प्रकोपको पहिचान मध्य चीनको [[वुहान]]([Link](https://ne.wikipedia.org/wiki/%E0%A4%B5%E0%A5%81%E0%A4%B9%E0%A4%BE%E0%A4%A8)) सहरमा २०१९ को मध्य डिसेम्बरमा भएको थियो। ३० जनवरी २०२०मा [[विश्व स्वास्थ्य संगठन]]([Link](https://ne.wikipedia.org/wiki/%E0%A4%B5%E0%A4%BF%E0%A4%B6%E0%A5%8D%E0%A4%B5_%E0%A4%B8%E0%A5%8D%E0%A4%B5%E0%A4%BE%E0%A4%B8%E0%A5%8D%E0%A4%A5%E0%A5%8D%E0%A4%AF_%E0%A4%B8%E0%A4%82%E0%A4%97%E0%A4%A0%E0%A4%A8))ले अन्तर्राष्ट्रिय सम्बन्धी सार्वजनिक स्वास्थ्य आपतकालिन घोषणा गर्‍यो र ११ मार्च २०२० मा महामारी भनेर घोषणा गरेको थियो। विश्व स्वास्थ्य सङ्गठनले यस रोगलाई व्यापक रूपमा फैलन सक्ने सम्भावना पहिले देखिनै चेतावनी दिएको थियो। र [[चिनियाँ नयाँ वर्षको]]([Link](https://ne.wikipedia.org/wiki/%E0%A4%9A%E0%A4%BF%E0%A4%A8%E0%A4%BF%E0%A4%AF%E0%A4%BE%E0%A4%81_%E0%A4%A8%E0%A4%AF%E0%A4%BE%E0%A4%81_%E0%A4%B5%E0%A4%B0%E0%A5%8D%E0%A4%B7)) आसपास यो चीनको वुहानमा महामारीको रूपमा फैलियो। वैशाख १, २०७७ सम्म, यस रोगको २१० देशहरूमा १८,५४,४६४ भन्दा बढी प्रमाणित मामलाहरू, १,१४,३३१ भन्दा बढीको मृत्यु र ४,३५,०७४ बन्दा बढी निको भएको मामलाहरू रहेका छन्।

भाइरस मुख्यता मानिसहरुबीचको सम्पर्कवाट सर्छ; जस्तै खोक्दा, हाच्छिउं गर्दा वा बोल्दा निस्कने ससाना छिडकाहरुको माध्यमबाट सर्दछ । ती थोपाहरु हावामा लामो दुरी तय गर्नु साटो जमीनमा वा सतहमा खस्दछन् । संक्रमण हावामा लामो समयसम्म बस्ने ससाना थोपाको माध्यमवाट पनि हुनसक्छ । असाधारण अवस्थामा मानिसले त्यस्ता थोपा रहेको सतहमा छोएपश्चात आफ्नो अनुहारमा छुँदा पनि संक्रमण हुन सक्छ । लक्षण देखिएको पहिलो तीन दिनमा भाइरस फैलिने सम्भावना हुन्छ तर लक्षण देखिनु भन्दा अगाडी वा लक्षण नै नदेखिएका व्यक्तिवाट पनि भाइरस फैलन सक्दछ । यो रोगको सामान्य लक्षणहरू [[ज्वरो]]([Link](https://ne.wikipedia.org/wiki/%E0%A4%9C%E0%A5%8D%E0%A4%B5%E0%A4%B0%E0%A5%8B)) आउने, थकाई लाग्ने, सुख्खा [[खोकी]]([Link](https://ne.wikipedia.org/wiki/%E0%A4%96%E0%A5%8B%E0%A4%95%E0%A5%80)) लाग्ने आदी हुन्। जटिल समस्याहरूमा [[निमोनिया]]([Link](https://ne.wikipedia.org/wiki/%E0%A4%A8%E0%A5%8D%E0%A4%AF%E0%A5%81%E0%A4%AE%E0%A5%8B%E0%A4%A8%E0%A4%BF%E0%A4%AF%E0%A4%BE)) र सिभर एक्युट रेस्पिरेटरी सिन्ड्रोम हुन सक्छ। संक्रमण भएको ५ दिन मा सामान्य लक्षणहरु देखिन्छन्, तर यो अवधी २ देखि १४ दिन सम्म हुन सक्छ ।

कोभिड - १९ विरुद्ध हालसम्म कुनैपनि खोप वा भाइरस विरोधी उपचार छैन । लाक्षणको आधरमा गरिने सहयोगी उपचारहरु लाई नै हालै, प्राथमिक उपचारको रुपमा प्रयोग गरिन्छ। संक्रमण रोकथाम गर्न सुझाव दिएको उपायहरूमा बारम्बार [[हात]]([Link](https://ne.wikipedia.org/wiki/%E0%A4%B9%E0%A4%BE%E0%A4%A4)) धुने, अरूबाट शारीरिक दूरी कायम राख्ने , एक्लै बस्ने , खोक्दा र हाछ्युं गर्दा [[नाक]]([Link](https://ne.wikipedia.org/wiki/%E0%A4%A8%E0%A4%BE%E0%A4%95)) र [[मुख]]([Link](https://ne.wikipedia.org/wiki/%E0%A4%AE%E0%A5%81%E0%A4%96)) छोप्ने र हात नधोई अनुहारमा नछुने आदि । विश्वव्यापी अधिकारीहरूले यात्रामा प्रतिबन्ध, बन्दबन्दि, कार्यालयमा जोखिम नियन्त्रण, र सेवा सुविधा बन्द जस्ता उपायहरु लागू गरेका छन्। साथै धेरै ठाउँहरूमा परीक्षणको क्षमता वृद्धि गर्ने र संक्रमित सँग सम्पर्कमा रहेको व्यक्तिहरु पत्ता लगाउने काम गरेका छन् ।

[[महामारी]]([Link](https://ne.wikipedia.org/wiki/%E0%A4%AE%E0%A4%B9%E0%A4%BE%E0%A4%AE%E0%A4%BE%E0%A4%B0%E0%A5%80))को कारण विश्वव्यापी सामाजिक र [[आर्थिक]]([Link](https://ne.wikipedia.org/wiki/%E0%A4%85%E0%A4%B0%E0%A5%8D%E0%A4%A5%E0%A4%B6%E0%A4%BE%E0%A4%B8%E0%A5%8D%E0%A4%A4%E0%A5%8D%E0%A4%B0)) अवरोध आएको छ, जसमा २६५ करोड मानिसहरूलाई असर गर्ने विश्वव्यापी अनिकाल र सबैभन्दा ठूलो विश्वव्यापी मन्दी पनि समावेश छ। महामारीको कारण [[खेलकुद]]([Link](https://ne.wikipedia.org/wiki/%E0%A4%96%E0%A5%87%E0%A4%B2)), धार्मिक, [[राजनैतिक]]([Link](https://ne.wikipedia.org/wiki/%E0%A4%B0%E0%A4%BE%E0%A4%9C%E0%A4%A8%E0%A5%80%E0%A4%A4%E0%A4%BF)) र [[सांस्कृतिक]]([Link](https://ne.wikipedia.org/wiki/%E0%A4%B8%E0%A4%82%E0%A4%B8%E0%A5%8D%E0%A4%95%E0%A5%83%E0%A4%A4%E0%A4%BF)) कार्यक्रम स्थगित वा रद्द गरिएको छ साथै अधिक खरीद र भण्डारणको कारण व्यापक आपूर्ति अभाव र बन्दाबन्दिको कारणले प्रदूषक र हरितगृह ग्यासको उत्सर्जन घटेको छ। १२२ देशहरूको स्कूल, विश्वविद्यालय र कलेजहरूमा हुने पठनपाठन देशव्यापी वा स्थानीय स्तरमा बन्द गरिएको छ, जसले विश्वको ९८.५ प्रतिशत विद्यार्थीलाई प्रभावित गर्दछ। साथै सामाजिक सञ्जाल र संचार मध्यम मार्फत भाइरस बारेमा गलत जानकारी पनि प्रसारित भएको छ। [[चिन]]([Link](https://ne.wikipedia.org/wiki/%E0%A4%9A%E0%A5%80%E0%A4%A8)) वा उच्च संक्रमणदर भएको क्षेत्रहरु बाट आएका मानिसहरुमा भेदभावको घटनाहरु पनि सार्वजनिक भएको छ।