कोरोनाभाइरस रोग २०१९

कोरोनाभाइरस रोग २०१९ (कोभिड-१९) एक नयाँ प्रजातिको भाइरस हो जुन मानव जातिमा पहिले पहिचान भएको थिएन । यस भाइरस मानिस र जनावरहरूमा सर्दछ । यस भाइरसले सामान्य रुघाखोकी देखि सिभर एक्युट रेस्पिरेटरी सिन्ड्रोम कोरोनाभाइरस-२ (सार्स-कोभ२) सम्म गराउन सक्दछ । सन् २०१९ को डिसेम्बरमा चीनको [[वुहान]]([Link](https://ne.wikipedia.org/wiki/%E0%A4%B5%E0%A5%81%E0%A4%B9%E0%A4%BE%E0%A4%A8))मा यसको पहिलो पहिचान भएको थियो र अहिले चलिरहेको महामारी त्यसैको परिणाम हो। १७ नोवेम्बर २०१९ [[हुबेई]]([Link](https://ne.wikipedia.org/wiki/%E0%A4%B9%E0%A5%81%E0%A4%AC%E0%A5%87%E0%A4%88))मा पहिलो संक्रमण पुष्टि भएको थियो। १९ जुलाई २०२० सम्ममा १८८ देश तथा त्यस क्षेत्रहरुमा १.४३ करोड संक्रमित, ६०३००० मृत तथा ८०.८ लाख निको भइसकेका छन् ।

कोरोनाभाइरस रोगको सामान्य लक्षणहरू [[ज्वरो]]([Link](https://ne.wikipedia.org/wiki/%E0%A4%9C%E0%A5%8D%E0%A4%B5%E0%A4%B0%E0%A5%8B)) आउने, थकाई लाग्ने, सुख्खा [[खोकी]]([Link](https://ne.wikipedia.org/wiki/%E0%A4%96%E0%A5%8B%E0%A4%95%E0%A5%80)) लाग्ने आदी हुन्। धेरै जसो मामिलामा हल्का लक्षणहरू हुन्छन्, जबकी केहि तीव्र श्वासप्रश्वासको समस्या सिन्ड्रोम (एआरडीएस) जुन संभवतः सायटोकाइन स्ट्रोम, मुल्टि-ओर्गन फेलर, सेप्टिक शक, र बूड कोल्ट्समा प्रगति हुन्छ । संक्रमण भएको ५ दिन मा सामान्यता लक्षणहरु देखिन्छन्, तर यो अवधि २ देखि १४ दिन सम्म हुन सक्छ ।

भाइरस मुख्यता मानिसहरुबीचको सम्पर्कवाट सर्छ; जस्तै खोक्दा, हाच्छिउं गर्दा वा बोल्दा निस्कने ससाना छिडकाहरुको माध्यमबाट सर्दछ । ती छिडकाहरु हावामा लामो दुरी तय गर्नु साटो जमीनमा वा सतहमा खस्दछन् । संक्रमण हावामा लामो समयसम्म बस्ने ससाना थोपाको माध्यमवाट पनि हुनसक्छ । असाधारण अवस्थामा मानिसले त्यस्ता थोपा रहेको सतहमा छोएपश्चात आफ्नो अनुहारमा छुँदा पनि संक्रमण हुन सक्छ । लक्षण देखिएको पहिलो तीन दिनमा भाइरस फैलिने सम्भावना हुन्छ तर लक्षण देखिनु भन्दा अगाडी वा लक्षण नै नदेखिएका [[व्यक्ति]]([Link](https://ne.wikipedia.org/wiki/%E0%A4%B5%E0%A5%8D%E0%A4%AF%E0%A4%95%E0%A5%8D%E0%A4%A4%E0%A4%BF))हरुबाट पनि भाइरस फैलन सक्छ । पहिचान गर्ने मानक प्रक्रिया ग्रसनीको माथिल्लो भागवाट निकालिएको नमुना स्वाबको पीसीआर परिक्षण गर्नु हो ।

संक्रमणको सम्भावना उच्च भएका व्यक्तिको लक्षण र जोखिम मुल्यांकन गरि छातीको सिटि स्क्यान बाट पनि परिक्षण गर्न सकिन्छ तर यस प्रक्रियाबाट नियमित परिक्षण गर्न सुझाव गरिदैन । संक्रमण रोकथाम गर्न दिएको सुझाव र उपायहरूमा बारम्बार [[हात]]([Link](https://ne.wikipedia.org/wiki/%E0%A4%B9%E0%A4%BE%E0%A4%A4)) धुने, अरूबाट शारीरिक दूरी कायम राख्ने , एक्लै बस्ने , खोक्दा र हाछ्युं गर्दा [[नाक]]([Link](https://ne.wikipedia.org/wiki/%E0%A4%A8%E0%A4%BE%E0%A4%95)) र [[मुख]]([Link](https://ne.wikipedia.org/wiki/%E0%A4%AE%E0%A5%81%E0%A4%96)) छोप्ने र हात नधोई अनुहारमा नछुने आदि छन् । स्वास्थ्य अधिकारीहरुले सार्वजनिक स्थानमा संक्रमण घटाउन अनुहारमा पछ्यौरा जस्ता कपडाले ढाक्न पनि सुझाव दिएको छन् भने केहि अधिकारीहरुले यसलाई जरुरी नै बनाएका छन् । स्वास्थ्य अधिकारीहरुका अनुसार एन-९५ जस्ता विशेष मास्क स्वास्थ्यकर्मी, प्राथमिक प्रतिक्रियाकर्ता तथा बिरामीको प्रत्यक्ष स्याहार गर्ने व्यक्तिहरुले अनिवार्य प्रयोग गर्नु पर्दछ ।

कोभिड - १९ विरुद्ध हालसम्म कुनै खोप वा भाइरस विरोधी उपचार छैन। यसका व्यवस्थापनमा लक्षणहरूको उपचार, सहयोगी हेरचाह, एकान्तबास र प्रयोगात्मक उपायहरू समावेश छ। ३० जनवरी २०२०मा [[विश्व स्वास्थ्य संगठ]]([Link](https://ne.wikipedia.org/wiki/%E0%A4%B5%E0%A4%BF%E0%A4%B6%E0%A5%8D%E0%A4%B5_%E0%A4%B8%E0%A5%8D%E0%A4%B5%E0%A4%BE%E0%A4%B8%E0%A5%8D%E0%A4%A5%E0%A5%8D%E0%A4%AF_%E0%A4%B8%E0%A4%82%E0%A4%97%E0%A4%A0%E0%A4%A8)), सार्वजनिक स्वास्थ्य आपतकालिन संघले आपतकालिन घोषणा गर्‍यो र ११ मार्च २०२० मा महामारी भनेर घोषणा गरेको थियो। विश्व स्वास्थ्य संगठनको ६ वटै क्षेत्रहरुमा यो रोगको स्थानीय रुपमा संक्रमण भैसकेको छ ।